**Lurralde Kohesiorako kontseilariaren erantzuna**

Nafarroako Alderdi Popularra talde parlamentarioari atxikitako foru parlamentari Javier García Jiménez jaunak idatziz erantzuteko galdera egin du Iruñeko aireportutik Madrilera abiatzen diren hegaldi erregularrei buruz (11-23/PES-00155).

Hona hemen Nafarroako Gobernuko Lurralde Kohesiorako kontseilariak horri buruz ematen dion informazioa:

Gaur egun, Nafarroa eta Madril arteko hegaldiak bermatuta daude, eta, izan ere, duela gutxi hiri bien arteko maiztasunak areagotu dira, Madrilen goizean goiz egon behar dutenek egoteko eta mundu osoarekin konektatzeko aukera izan dezaten.

PSOE eta Sumar taldeen arteko akordioa aipatu da ere bai; bada, 32. orrialdean jasota dagoenez, honako hau dakar testuak hitzez hitz: “Gure inguruko beste herrialde batzuek egin duten bezala, herrialde barruko hegaldiak murriztea sustatuko dugu baldin eta bi ordu eta erdi baino gutxiagoko tren bidaia egiteko aukera badago, nazioarteko ibilbideekin lotura egiteko hub aireportuetan loturako hegaldiak hartzeko kasuetan izan ezik”.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2023ko azaroaren 22an

Lurralde Kohesiorako kontseilaria: Óscar Chivite Cornago

**Barneko, Funtzio Publikoko eta Justiziako kontseilariaren erantzuna**

Nafarroako Alderdi Popularra talde parlamentarioari atxikitako foru parlamentari Javier García Jiménez jaunak idatziz erantzuteko galdera egin du (11-23/PES-00155). Hona hemen Nafarroako Gobernuko Barneko, Funtzio Publikoko eta Justiziako kontseilariak horri buruz ematen dion informazioa:

Lurralde Kohesiorako Departamentuak emandako erantzuna berresten du, departamentu hori baita gaiari buruzko eskumena duena.

Hori guztia jakinarazten dizut, Nafarroako Parlamentuko Erregelamenduaren **215. artikulua** betez.

Iruñean, 2023ko azaroaren 22an

Barneko, Funtzio Publikoko eta Justiziako kontseilaria. Amparo López Antelo